L 290/334
HR
Službeni list Europske unije
10.11.2022.
Slika A5/9 Shema sustava za razrjeđivanje punog ispušnog protoka
4.1.5.2.
U nastavku su navedeni primjeri sastavnih dijelova sustava:
4.1.5.2.1.
dvije sonde za kontinuirano uzorkovanje zraka za razrjeđivanje i razrijeđene mješavine plin/zrak;
4.1.5.2.2.
filtar za izdvajanje krutih čestica iz protoka plinova uzetih za analizu;
4.1.5.2.3.
pumpe i regulator protoka radi stalnog ravnomjernog protoka razrijeđenog ispušnog plina, pri čemu uzorci zraka za razrjeđivanje koje tijekom ispitivanja uzimaju ispitne sonde i protok uzoraka plina moraju biti takvi da na kraju svakog ispitivanja količina uzoraka bude dovoljna za analizu;
4.1.5.2.4.
brzodjelujući ventili za skretanje konstantnog protoka plinovitih uzoraka u vreće za uzorkovanje ili u vanjski odušak;
4.1.5.2.5.
nepropusni brzodjelujući spojni elementi između brzodjelujućih ventila i vreća za uzorkovanje.
Spojnica se mora automatski zatvoriti na strani vreće za uzorkovanje.
Kao alternativu dopušteno je koristiti druge metode transporta uzoraka u analizator (npr. trosmjerni ventili);
4.1.5.2.6.
vreće za uzorkovanje razrijeđenih ispušnih plinova i zraka za razrjeđivanje tijekom ispitivanja;
4.1.5.2.7.
Venturijeva cijev s kritičnim protokom za uzimanje razmjernih uzoraka razrijeđenog ispušnog plina (samo CFV-CVS).
4.1.5.3.
Dodatni sastavni dijelovi potrebni za uzimanje uzoraka ugljikovodika grijanim plameno-ionizacijskim detektorom (HFID) kao što je prikazano na slici A5/10:
4.1.5.3.1.
grijana sonda za uzorkovanje u tunelu za razrjeđivanje u istoj vertikalnoj ravnini kao i sonde za uzorkovanje čestične tvari i, ako je primjenjivo, čestica;
4.1.5.3.2.
grijani filtar iza točke uzorkovanja i ispred HFID-a;